Huisgenoot se kortverhaal: Troeteldiere toegelaat | Huisgenoot
Huisgenoot se kortverhaal: Troeteldiere toegelaat
Willemien stuur 'n dankgebedjie op toe 'n kar amper reg voor haar uit 'n parkeerplek trek. Daar is nog 'n paar minute tyd en sy gebruik die truspieël om haar lipstiffie te verfris en enige verdwaalde hare op hul plek te druk. Nie te onaardig vir iemand vir wie veertig lê en loer nie.
Met die fyn lyntjies om haar oë en die streep sproetjies oor haar neus het sy lankal vrede gemaak. Die ligte hare waarin nog geen sweempie grys sigbaar is nie, is vandag in 'n stemmige rol agter haar kop vasgemaak.
Sy wonder weer hoe die man lyk. Die stem oor die foon het iets in haar geroer, so diep en warm. 'n Stem vir die radio. Vir al wat sy weet, het die man ook 'n gesig vir die radio, is hy korter as Danny DeVito en weeg 300 kg.